C R N A G O R A

SKUPŠTINA GLAVNOG GRADA – PODGORICE

**Savjet za prevenciju narkomanije i drugih bolesti zavisnosti**

Broj: 02-016/23-1419/1

Podgorica, 7. decembar 2023. godine

**SKUPŠTINI GLAVNOG GRADA – PODGORICE**

**PODGORICA**

Na osnovu čl. 17 i 35 Odluke o obrazovanju radnih tijela Skupštine Glavnog grada - Podgorice (″Službeni list Crne Gore - opštinski propisi″, broj 31/19 i 50/23), Savjet za prevenciju narkomanije i drugih bolesti zavisnosti Skupštine Glavnog grada - Podgorice, podnosi –

**I Z V J E Š T A J**

Savjet za prevenciju narkomanije i drugih bolesti zavisnosti Skupštine Glavnog grada - Podgorice, na sjednici održanoj 4. i 6. decembra 2023. godine, kojoj je prisustvovalo **7** članova Savjeta, razmatrao je:

1. Informaciju o aktuelnim dešavanjima u Javnoj ustanovi za smještaj, rehabilitaciju i resocijalizaciju korisnika psihoaktivnih supstanci - Podgorica;
2. Razno.

\* \* \*

U vezi Informacije o aktuelnim dešavanjima u Javnoj ustanovi za smještaj, rehabilitaciju i resocijalizaciju korisnika psihoaktivnih supstanci – Podgorica, Savjet je na sjednici održanoj 6. decembra 2023. godine, donio sljedeće zaključke:

**I** - Savjet je sa ***4* *glasa “za”*** i ***2 “uzdržana”*** ***glasa*** zaključio sledeće:

Savjet je od stručnih lica iz ustanove, a koja u njoj rade od njenog osnivanja, upoznat da unošenje droge u ustanovu nije jedinstven slučaj, već se to događalo i ranije. Savjet je upoznat da je odnos između klijenta i ustanove zasnovan je na saradnji i povjerenju a kada se oni naruše prekida se saradnja i obustavlja na period od pola godine. Savjet se upoznao sa pretpostavkom stručnih lica koji rade u ustanovi da je droga unijeta od strane korisnika.

**II** - Savjet je sa ***4* *glasa “za”*** i ***2 “uzdržana”*** ***glasa*** zaključio sledeće:

Svi učesnici diskusije založili su se za postrožavanje pravila i preduzimanju svih mjera i radnji koje doprinose smanjivanju rizika na najmanju moguću mjeru.

**III** - Savjet je sa ***4* *glasa “za”*** i ***2 “uzdržana”*** ***glasa*** zaključio sledeće:

Savjet poziva sve strukture u društvu, kao i organe upravljanja i rukovođenja u Javnoj ustanovi za smještaj, rehabilitaciju i resocijalizaciju korisnika psihoaktivnih supstanci Podgorica da budu posvećeni i u svakoj situaciji doprinose očuvanju povjerenja javnosti i kredibiliteta  gradske ustanove specijalizovane za tretman zavisnosti.

**IV** - Savjet je sa ***6* *glasova “za”*** zaključio sledeće:

Savjet ocjenjuje da je politizacija ovog problemskog i programskog područja nedopustiva i poziva sve političke partije da aktuelna događanja ne koriste za sopstvene partijske agende ili druge interese.

**V** - Savjet je sa ***6* *glasova “za”*** zaključio sledeće:

Savjet preporučuje organu upravljanja i organu rukobođenja da se bez odlaganja unaprijede medijske strategije kao i kvalitet javnih nastupa i komunikacije.

**VI** - Savjet je sa ***6* *glasova “za”*** zaključio sledeće:

Savjet ocjenjuje da korišćenje bilo kojih podataka o identitetu ranijih ili sadašnjih štićenika je nedopustivo, bez obzira da li su se neki od njih, ranije, i javno deklarisali, samoinicijativno, kao korisnici programa. Zaštita integriteta i ličnih podataka trebaju biti vodeći standard u radu rukovodstva ove specijalizovane gradske ustanove.

**VII** - Savjet je sa ***6* *glasova “za”*** zaključio sledeće:

Savjet je prepoznao riješenost svih u JU da omoguće saradnju i boravak svim zainteresovanim osobama kojima je potrebna podrška bez bilo kakvih ograničenja ili diskriminacije, u skladu sa procedurama.

**VIII** - Savjet je sa ***6* *glasova “za”*** zaključio sledeće:

Uvažavajući značaj i ulogu civilnog društva, Savjet preporučuje organima upravljanja i rukovođenja Javnom ustanovom da kroz odgovarajuće formate osnaže kvalitetan dijalog, komunikaciju, međusobno povjerenje i saradnju sa specijalizovanim NVO i o tome povratno informiše.

**IX** - Savjet je sa ***6* *glasova “za”*** zaključio sledeće:

U sklopu diskusije o aktuelnim dešavanjima, pomenuto je i pitanje korišćenja kapaciteta. Savjet u sklopu toga upućuje preporuku nadleznima u Glavnom gradu da se razmotre načini da se postepeno učini pristupačnijom novčana participacija korisnika u programima.

**X** - Savjet je sa ***6* *glasova “za”*** zaključio sledeće:

Savjet je, u kroz sedmočasovno zasijedanje, razvio diskusiju koju su pratili i u istoj učestvovali mediji i NVO, kako bi se očuvala izgrađena reputacije ustanove i ista fokusirala na još uspješnije rezultate i zadovoljstvo korisnika programa.

**PREDSJEDNICA SAVJETA,**

**mr sci.** **dr Maja Miročević Rotolo, s.r.**